আসাদুজ্জামান নূর: নীলফামারীতে। মাঝে বাইরে বছর দুয়েক ছিলাম রংপুরে, কারমাইকেল কলেজে, ইন্টারমিডিয়েট পড়ি যখন; তারপরে বিএ পাশ করার পরে ছেষট্টি সালে যে ঢাকায় আসি, এর মাঝে নীলফামারীর বাইরে কোথাও যাইনি। ছেষট্টি সালে ঢাকায় আসার পরে, ঢাকায়ই বেশি থাকা হয়েছে রাজনীতিতে যোগ দেয়ার আগ পর্যন্ত। তারপর এখন নীলফামারী রীতিমতো যাওয়া আসা করি। তবে এটা ঠিক, যেখানেই থাকি না কেন, আমার বড় হয়ে ওঠা বা বেড়ে ওঠা সবকিছুর উৎসমুখ বা মূল জায়গাটা নীলফামারী।